मोबाइल शॉप में चोरी करने वाले पकड़े, 25 मोबाइल बरामद
घासमंडी चौक पर चोरी के 25 मोबाइल के साथ दो आरोपियों को थाना पांच की पुलिस ने पकड़ा है। इनकी पहचान गीता कॉलोनी के रमेश कुमार (20) और करण कुमार (21) के रूप में हुई है। पुलिस ने आरोपियों के खिलाफ मामला दर्ज करके जांच शुरू कर दी है।
एडीसीपी सिटी-2 जगमोहन सिंह और एसएचओ पवित्र सिंह ने बताया कि 28 फरवरी को काला संघिया रोड पर सौरव टेलीकॉम में चोरी हुई थी। दुकान से 25 मोबाइल और एक्सैसरी चुराई गई थी। जब आसपास के सीसीटीवी कैमरों की फुटेज चैक की तो आरोपियों की फुटेज मिली थी।
घासमंडी चौक पर वीरवार दोपहर करीब ढाई बजे नाकाबंदी दौरान जब शक के आधार पर दो बाइक सवारों को रोकने की कोशिश की तो भागने की कोशिश की। लेकिन पुलिस टीम ने पकड़ लिया। पूछताछ में पता लगा कि इन दोनों ने 28 फरवरी को काला संघिया रोड टेलीकॉम शॉप में चोरी की थी। निशानदेही पर इनके घर की टंकी से रखे लिफाफे से 25 मोबाइल बरामद हो गए। एसएचओ ने बताया कि मामला दर्ज कर लिया है। इन दोनों पर पहले भी थाना 2 में मामला दर्ज है। शुक्रवार को कोर्ट में पेशकर रिमांड पर लिया जाएगा।
bho_Deva hin_Deva hin_Deva hin_Deva